sagorsarker/bangla-wikipedia huggingface dataset:
মুলতান আন্তর্জাতিক বিমানবন্দর

মুলতান আন্তর্জাতিক বিমানবন্দর () পাকিস্তানের পাঞ্জাব প্রদেশের মুলতান শহরে অবস্থিত। এই বিমানবন্দরটি প্রধানত মুলতান শহরের বিমান পরিসেবা প্রদান করে। এছাড়া এটি মুলতান শহরের পার্শ্ববর্তী এলাকার বিমান পরিসেবা প্রদান করে থাকে।
বিমানবন্দরটি মুলতান শহর থেকে ৪ কিলোমিটার পশ্চিমে অবস্থিত। এটি সমুদ্র সমতল থেকে উচ্চতায় অবস্থিত। বিমানবন্দরটি ৩০.১২ উত্তর ও ৭১.২৫ পূর্ব দিকে অবস্থিত।
বিমানবন্দরটি ১৯১৯ সালে ব্রিটিশ ভারতে রয়ার এয়ার ফোর্স এর অধিনে চালু হয়। এর পর ১৯৩৪ সালে এম্পিরিয়ার এয়ার এখানে বিমান উরায়। ১৯৩৮ সাল থেকে এই বিমানবন্দরে বিমান চলাচল নতিভূক্ত হয়। এর পর পাকিস্তান ব্রিটিশ শাসন থেকে মুক্ত হয়। এর পর এয়ার পাকিস্তান এই বিমান বন্দর থেকে বিমান পরিসেবা প্রদান করতে থাকে । ১৯৫৭ সাল থেকে বিমানবন্দরটিতে দেশের পতাকা বাহী পাকিস্তান ইন্টারন্যাশনাল এয়ারলাইন্স বিমান পরিসেবা প্রদান করতে থাকে। ১৯৬৩ সালে পাকিস্তান ইন্টারন্রাশনাল এয়ারলাইন্স বিমানবন্দরটি থেকে ডোগলাস-ডিসি-৬৩ বিমান পরিচালনা করতে থাকে। এর পর ১৯৭১ সালে বিমানবন্দরটিতে নতুন এয়ার ট্রাফিকন্ট্রোলার ও টার্মিনাস নির্মাণ করা হয়। এছাড়া রানওয়ের দৈর্ঘ্য বাড়িয়ে ২৭৪৩ মিটার করা হয়। ফলে বিমান বন্দরটি বোরিং বিমান চলাচলের উপযুক্ত হয়। এর পর আবার রানওয়ের দৈর্ঘ্য বাড়ানো হয়। এর ফলে ১৯৮০-১৯৮৮ সাল পর্যন্ত এই এই বিমান বন্দরে এয়ার বাস এ৩০০ চলাচলের উপযুক্ত হয়। এর পর ১৯৯৯ সালে পাকিস্তান ইন্টারন্যকশননাল এয়ারলাইন্স ও এয়রো এশিয়া বিমানবন্দরটি থেকে আন্তর্জাতিক বিমান পরিচালনা করতে থাকে। ২০১০ সালে বিমানবন্দরটি থেকে হজের বিমান চালানো হয়। ২০১১ সাল থেকে মক্কা ও মদিনার বিমান পরিবহন চালু হয়। ২০১৩ সালে দুবাই ফ্লাইং মুলতানা আন্তর্জাতিক বিমানবন্দর থেকে দুবাই বিমান পরিচালনা করতে থাকে।
বিমানবন্দরটি থেকে সবচেয়ে বেশি বিমান পরিচালনা করে পাকিস্তান ইন্টারন্যাশনাল এয়ারলাইন্স।টি মুলতানা বিমানবন্দর থেকে দেশের মধ্যে করাচি,লাহোর,কুয়েটা মত বিমানবন্দরে বিমান পরিচালনা করে।এছাড়া এখান থেকে ওমান এয়ার মাস্কট বিমানবন্দর এয়ারবুল করাচি বিমানবন্দরে,ফ্লাইদুবাই দুবাই ইন্টারন্যাশনাল বিমানবন্দরে বিমান পরিচালনা করে।এছাড়াও কয়েকটি ছোট বিমান পরিবহন সংস্থা দেশের বিভিন্ন বিমান বন্দরে সঙ্গে মুলতান বিনবন্দরে বিমান পরিচালনা করে।শাহেন এয়ার মদিনা,দুবাই,করাচি, রিয়াদ , শারজা প্রভৃতি বিাানবন্দরে বিমান পরিচালনা করে।টাবন এয়ার বিমানবন্দরটি থেকে মাশহাদ বিমানবন্দরে বিমান পরিচালনা করে।২০১৫-২০১৬ সালে বিমান বন্দরটি থেকে ৯,০৪,২৯৫ জন যাত্রী ও ৮ হাজারের বেশি বিমান চলাচল করেছে।বিমনবন্দরটি থেকে প্রতি বছর যাত্রী চলাচল ও বিমান চলাচল বৃদ্বি পাচ্ছে।
ভিয়েনতিয়েন

ভিয়েনতিয়েন (; ; , "Viang chan", ) হল লাওসের রাজধানী ও সর্ববৃহৎ শহর। শহরটি থাইল্যান্ড সীমান্তের নিকটে মেকং নদীর তীরে অবস্থিত। ভিয়েনতিয়েন প্রথম রাজধানীর মর্যাদা পায় ১৫৬৩ খৃষ্টাব্দে বর্মীয় শাসনামলে। ভিয়েনতিয়েন ফরাসি শাসনের সময়ও অঞ্চলের রাজধানী ছিল, এবং অর্থনৈতিক সমৃদ্ধির কারণ এখন এটি লাওসের অর্থনীতির কেন্দ্রবিন্দুও বটে।
ভিয়েনতিয়েনের জনসংখ্যা প্রায় ৭৬০,০০০ (২০১৫) জন। শহরটি ২০০৯ সালে দক্ষিণ-পশ্চিম এশীয় গেমসের ৫০ বছর পূর্তি ও ২৫তম আসরের আয়োজন করেছিল।
দ্বিতীয় বিশ্বযুদ্ধের সময় ভিয়েনতিয়েন সামান্য প্রতিরোধের মুখে পতিত হয়েছিল এবং সাকো মাসানোরির অধীনে জাপানী বাহিনী শহরটি দখল করে নিয়েছিল। ১৯৪৫ সালের ৯ মার্চ ফরাসি প্যারাট্রোপাররা এসে পৌঁছেছিল এবং ১৯৪৫ সালের ২৪ এপ্রিল ভিয়েনতিয়েন শহরটিকে পুনরায় দখল মুক্ত হয়েছিল।
ভিয়েনতিয়েন ২০০৯ দক্ষিণ-পূর্ব এশীয় গেমসের আয়োজন করেছিল। লাওসের ল্যান্ডস লকড সীমানা এবং ভিয়েনতিয়েনে পর্যাপ্ত সুযোগ-সুবিধার অভাবের কারণে, থাইল্যান্ডে অনুষ্ঠিত আগের খেলাগুলি থেকে আঠারোটি প্রতিযোগিতা বাদ দেওয়া হয়েছিল।
ভিয়েনতিয়েন থাইল্যান্ড - লাওস সীমান্তে মেকং নদীর তীরে অবস্থিত। স্থানাঙ্ক অনুসারে ভিয়েনতিয়েন ১৭°৫৮" উত্তর অক্ষাংশ এবং ১০২°৩৬" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর গড় উচ্চতা ১৭৪ মিটার বা ৫৭০ ফুট। ভিয়েনতিয়েন শহরের আয়তন ১৩০ বর্গকিলোমিটার বা ৫০ বর্গ মাইল।
কোপেন জলবায়ু শ্রেণিবিন্যাস অনুসারে ভিয়েনতিয়েনে একটি স্বতন্ত্র ভেজা মৌসুমি এবং শুকনো মৌসুমি সহ একটি গ্রীষ্মমণ্ডলীয় সাভনা জলবায়ু বিরাজ করে। ভিয়েনতিয়েনে নভেম্বর থেকে মার্চ পর্যন্ত শুষ্ক মৌসুম থাকে। এপ্রিল বর্ষা মৌসুমের সূচনা করে যা ভিয়েনতিয়েনে প্রায় সাত মাস স্থায়ী হয়। ভিয়েনতিয়েন সারা বছর জুড়ে গরম এবং আর্দ্র থাকে, যদিও শহরের তাপমাত্রা শুষ্ক মৌসুমের তুলনায় কিছুটা শীতল থাকে। গড়ে সর্বোচ্চ তাপমাত্রা থাকে ৫৪.১° ডিগ্রি সেলসিয়াস (১০৬ ডিগ্রি ফারেনহাইট), যা এপ্রিল মাসে রেকর্ড করা হয়েছিল এবং সর্বনিন্ম তাপমাত্রা থাকে জানুয়ারি মাসের ০.০ ডিগ্রি সেলসিয়াম (০.৩ ডিগ্রি ফারেনহাইট)। বার্ষিক গড় বৃষ্টিপাতের পরিমাণ ১৬৬০ মিলিমিটার (৬৫ ইঞ্চি), সবচেয়ে বেশি বৃষ্টিপাত হয় জুলাই থেকে আগস্ট মাসে।
লাওসের অর্থনৈতিক পরিবর্তনের পেছনে চালিকা শক্তি ভিয়েনতিয়েনের অর্থনৈতিক সমৃদ্ধি। সাম্প্রতিক বছরগুলিতে শহরটি বিদেশী বিনিয়োগ থেকে দ্রুত অর্থনৈতিক প্রবৃদ্ধি অর্জন করেছে। ২০১১ সালে দক্ষিণ কোরিয়ার সহযোগিতায় দুটি তালিকাভুক্ত কোম্পানির স্টক নিয়ে স্টক এক্সচেঞ্জটি চালু হয়েছিল।
ভিয়েনতিয়েন ভিয়েনতিয়ান প্রিফেকচারে (Nakhonluang Vientiane) অবস্থিত এবং এ প্রিফেকচারের রাজধানীও। ১৯৮৯ সালে ভিয়েনতিয়েন প্রদেশ থেকে বিভক্ত করে ভিয়েনতিয়েন প্রিফেকচার গঠন করা হয়েছিল।
ভিয়েনতিয়েন ছয়টি জেলায় বিভক্ত :
ভিয়েনতিয়েন এখনও একটি ছোট শহর হলেও রাজধানীটি অনেক পর্যটককে আকর্ষণ করে। শহরে অনেক মন্দির এবং বৌদ্ধ নিদর্শন রয়েছে, বিদেশী দর্শনার্থীদের কাছে একটি জনপ্রিয় আকর্ষণ হল লা লাওসের একটি গুরুত্বপূর্ণ জাতীয় সাংস্কৃতিক স্মৃতিস্তম্ভ এবং এর অন্যতম সেরা স্থম্ভটি। এটি মূলত রাজা শেঠথিরথ ১৫৬৬ সালে তৈরি করেছিলেন এবং ১৯৫৩ সালে এর সংস্কার হয়েছিল। সোনার স্তূপটি ৪৫ মিটার উঁচু এবং বিশ্বাস করা হয় যে ভগবান বুদ্ধের প্রতীক রয়েছে।
ভিয়েনতিয়েন দেশের অন্যান্য অংশের সাথে সড়ক পথে সংযুক্ত করার জন্য নিয়মিত বাস পরিষেবা রয়েছে। ভিয়েনতিয়েন শহরজুড়ে নিয়মিত বাস পরিষেবাগুলি ভিয়েনতিয়েন ক্যাপিটাল স্টেট বাস এন্টারপ্রাইজ পরিসেবা সরবরাহ করে।
অন্নপূর্ণা দাশগুপ্ত

অন্নপূর্ণা দাশগুপ্ত (সেন) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
অন্নপূর্ণা দাশগুপ্ত পুরুলিয়া এক পরিবারে জন্মগ্রহণ করেন। তার পিতার নাম নিবারণ চন্দ্র দাশগুপ্ত ও মাতার নাম লাবণ্য দাশগুপ্ত। তার দিদি বাসন্তী দাশগুপ্ত (রায়) ছিলেন ।
পিতার আদর্শে প্রভাবিত হয়ে রাজনীতিতে যোগ দেন। ছোটবেলা থেকে তিনি রাজনৈতিক মনস্ক হয়ে ওঠেন। সে সময় কংগ্রেসের দলের কতিপয় সদস্যের সাথে তার যোগাযোগ তৈরি হয়। ১৯৩০-৩২ সালে কংগ্রেস আন্দোলনের সাথে যোগদানের দেন। গ্রামের কৃষকদের মধ্যে আন্দোলন পরিচালনা করেছিলেন। একারণে দুইবার জেল খেটেছেন। তিনি সমাজ সেবা ও বিপ্লবী কর্মকাণ্ডে জড়িত ছিলেন। তিনি ছাত্রী সংঘের উদ্যোক্তা এবং ব্রিটিশ বিরোধী রাজনীতির জন্য কারাবরণ দু'বার করেন।
বাসন্তী রায়

বাসন্তী রায় (বিবাহের পূর্বে বাসন্তী দাশগুপ্ত) (এপ্রিল ১৯১৩ - ২৭ মার্চ ২০০১) ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। সম্ভবত তিনিই ছিলেন মহাত্মা গান্ধীর কাছ থেকে সরাসরি লোক কল্যাণের এবং গ্রাম পুনর্গঠনের মন্ত্র নেওয়া শেষ বাঙালি নারী। তিনি 'বাসন্তীবহেন' নামে খ্যাত ছিলেন। গান্ধীবাদীর মূল্যবোধ, সমাজ সেবা ও উন্নয়নের জন্য তিনি ১৯৮৬ খ্রিস্টাব্দ বাজাজ পুরস্কার লাভ করেন। 
বাসন্তী দাশগুপ্তর জন্ম ব্রিটিশ ভারতের অধুনা পশ্চিমবঙ্গের পুরুলিয়া জেলার ঝালদা শহরে গান্ধীবাদী পিতা ঋষি নিবারণচন্দ্র দাশগুপ্ত র কর্মস্থলে। ডাকনাম ছিল 'বাসু'। পৈতৃক নিবাস ছিল তৎকালীন ঢাকা বিক্রমপুরের গাউপাড়া গ্রামে। বাসন্তীর আড়াই বৎসর বয়সে মাতা লাবণ্যময়ী দেবী মারা গেলে, তিনি ঢাকার মাতুলালয়ে দিদিমার কাছে প্রতিপালিত হন এবং স্থানীয় পাঠশালায় পড়াশোনা শুরু করেন। পরে এক মামার সঙ্গে পাটনায় যান এবং এক স্কুলে ভর্তি হন। অসহযোগ আন্দোলন শুরু হলে তার পিতা ঋষি নিবারণচন্দ্র সরকারি স্কুল ছাড়িয়ে পিতা ও অতুলচন্দ্র ঘোষ প্রতিষ্ঠিত পুরুলিয়ার লোকসেবক সংঘে তাকে নিয়ে আসেন। এখানেই তার বাড়িতে লেখাপড়া শেখা এবং সেই সঙ্গে পিতার প্রতিষ্ঠিত 'শ্রদ্ধানন্দ কর্মমন্দির' নামক ব্যায়াম সংঘে ছোরা খেলা ও লাঠি খেলা শেখেন।
তিনি পিতা ও অতুলচন্দ্র ঘোষের সঙ্গে গ্রামে গ্রামে ঘুরেছেন, প্রয়োজনে আন্দোলনে অংশ নিয়ে কারাবরণও করেছেন। ১৯৩৫ খ্রিস্টাব্দে পিতার মৃত্যর পর তিনি ওয়ার্ধায় চলে যান। সেখানকার সেবাগ্রামে গিয়ে মহিলাশ্রমে প্রধান শিক্ষিকা হিসাবে কাজ শুরু করেন। পরে বারো বছর সেখানকার সুপারিনটেনডেন্ট হিসাবে আশ্রম পরিচালনা করেন। ১৯৪৪ খ্রিস্টাব্দে তিনি বিবাহ করেন এলাহাবাদ আর্ট কলেজের ছাত্র সুবোকুমার রায়কে। এরপর মহাত্মা গান্ধী নির্দেশিত পথে গ্রাম পুনর্গঠনের কাজের পরিকল্পনা নিয়ে তারা স্বামী-স্ত্রী বাংলা-বিহার সীমান্তের আদিবাসী অধ্যুষিত বিহারের নিমডিতে বহু বাধাবিপত্তির মধ্যে "লোক সেবায়তন" গড়ে তোলেন, যা পরবর্তীতে 'বাসন্তীবহেন'-এর আশ্রম নামে পরিচিত হয়। স্থানীয় গরীব মানুষের কল্যাণের জন্য এই প্রতিষ্ঠান গড়ে তুলতে নিমডি ও আশেপাশের গ্রামে দিনের পর দিন ঘুরে প্রয়োজনীয় অর্থ সংগ্রহ করেছেন আর নিজের আদর্শ, নিষ্ঠার সঙ্গে দিয়েছেন পরিশ্রম আর ভালোবাসা। অম্বর চরকা কেন্দ্র গড়ে বহু মহিলার কর্মসংস্থানের ব্যবস্থা করেছেন। তার স্বাধীনতা সংগ্রামী ও শিল্পী স্বামীও মহিলাদের চারুকলায় শিক্ষা দিয়ে স্বনির্ভর করেছেন। তিনি নিজে হোমিওপ্যাথি চিকিৎসায় স্থানীয় মানুষের চিকিৎসার ব্যবস্থা করেছেন। এছাড়াও সামান্য সরকারি সাহায্য নিয়ে প্রাথমিক বিদ্যালয়, শিল্পভবন ও মেয়েদের বয়স্ক শিক্ষাকেন্দ্র চালু করেছিলেন। বহু প্রতিকূল অবস্থার মধ্য দিয়ে গ্রামে বসে গ্রামের বিশেষকরে শিশু ও মহিলাদের উন্নতিসাধন ও কল্যাণের স্বীকৃতিস্বরূপ জামনালাল বাজাজ ফাউন্ডেশন ১৯৮৬ খ্রিস্টাব্দের জামনালাল বাজাজ পুরস্কারে সম্মানিত করে। ১৯৫৬ খ্রিস্টাব্দে 
বাংলাভাষার জন্য লোকসেবক সংঘের নেতৃত্বে দূর মানভূম থেকে যে প্রায় এক হাজার জন মানুষ সাড়ে তিনশো কিলোমিটার পথ একটানা হেঁটে এসেছিলেন কলকাতায়। তাদের নেতৃত্ব যাঁরা দিয়েছিলেন, তাঁদের অন্যতম ছিলেন বাসন্তী রায়। 
বাসন্তী রায় ২০০১ খ্রিস্টাব্দের ২৭ মার্চ নিমডির আশ্রমে প্রয়াত হন। মহাত্মা গান্ধীর আধ্যাত্মিক উত্তরাধিকারী,সর্বোদয় নেতা আচার্য বিনোবা ভাবে বাসন্তীবহেনের প্রশংসা করতে গিয়ে বলেন - 
বাসন্তীবহেনের আশ্রম ছিল সমাজের দুর্বল অবহেলিতদের শক্তির স্তম্ভ, যা তাদের সহায়তা ও সান্ত্বনা প্রদান করত।
প্রজাতন্ত্রী কোরিয়ার বিমানবাহিনী

প্রজাতন্ত্রী কোরিয়ার বিমান বাহিনী (ROKAF; ; হানযা: 大韓民國 空軍) যা দক্ষিণ কোরিয়া বিমান বাহিনী নামে পরিচিত, হলো দক্ষিণ কোরিয়ার আকাশ সীমা রক্ষাকারী অংশ।
আভা মজুমদার

আভা মজুমদার ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
আভা মজুমদার ১৯৪২ কংগ্রেসের ভারত ছাড়ো আন্দোলনে যোগ দেন। এজন্য কারাদণ্ডে দণ্ডিত হন।
পৃথ্বীনারায়ণ শাহ

পৃথ্বীনারায়ণ শাহ ), নেপালের রাজা (১৭২৩–১৭৭৫; ছিলেন সংযুক্ত নেপালের প্রথম রাজা। গোর্খারাজ পৃথ্বীনারায়ণ শাহ কয়েক দশক ধরে যুদ্ধের পর কাঠমান্ডু উপত্যকা দখল করে ছোটবড় রাজ্যে বিভক্ত নেপালকে একটি রাষ্ট্রীয় সংহতি দান করেন। নেপালের ইতিহাসে এই সময় থেকে একটি শক্তিশালী কেন্দ্রীয় ঐক্যবদ্ধ রাষ্ট্র হিসেবে হিমালয় কন্যা নেপালের যাত্রা শুরু বলা যায়। এই পৃথ্বীনারায়ণ শাহকে আজকের নেপালের প্রতিষ্ঠাতা বলা যায়। নেপালি সেনাবাহিনী তৈরিতেও এই ব্যক্তির ভূমিকা ছিলো; ১৭৬২ সালে তিনিই রাজকীয় নেপালি সেনাবাহিনী তৈরি করেছিলেন।
ধোলপুর হাউস

ধোলপুর হাউস হলো দিল্লিতে অবস্থিত রানা ধোলপুরের আদি বাসস্থান। এটি শাহজাহান রোডে ইন্ডিয়া গেটের পরই অবস্থিত। 
১৯২০ সালে এটি ডেকো আর্ট শৈলীতে নির্মিত। বাইরের দেওয়াল সাদা রংয়ের। 
বর্তমানের ইউনিয়ন পাবলিক সার্ভিস কমিশনের মূল কার্যালয় এখানে অবস্থিত। পুরো ভারতের সকল পরীক্ষার সাক্ষাৎকার এখানেই অনুষ্ঠিত হয়।
বাবুরাম ভট্টরাঈ

বাবুরাম ভট্টরাঈ (, জন্ম ১৮ জুন ১৯৫৪) ছিলেন নেপালের ৩৫তম প্রধানমন্ত্রী। তিনি আগস্ট ২০১১ থেকে মার্চ ২০১৩ পর্যন্ত প্রধানমন্ত্রী ছিলেন। তিনি ১৯৭৭ সালে ছাত্র রাজনীতিতে যোগ দেন। ভারতে প্রবাসী নেপালি ছাত্রদের নিয়ে অল ইন্ডিয়া নেপালি স্টুডেন্টস এসোসিয়েশন গঠন করেন। তিনি দিল্লির জওহরলাল নেহরু বিশ্ববিদ্যালয় থেকে আর্কিটেক্ট বিষয়ে পিএইচডি ডিগ্রি অর্জন করেন।
সিপিএন (৪র্থ কনভেনশন)-এ যোগ দিয়ে ১৯৮৬-এর বিভক্তির সময় তিনি মোহন বিক্রম সিং এর নেতৃত্বাধীন (মশাল) গ্রুপে যোগ দেন। ১৯৯১ সালে মশাল গ্রুপ থেকে বেরিয়ে নিজের নেতৃত্বে সংযুক্ত গণ ফ্রন্ট গঠন করেন। সংযুক্ত গণ ফ্রন্ট গঠনের উদ্দেশ্য ছিলো নেপালের কমিউনিস্ট পার্টি (মাওবাদী-কেন্দ্র) দলের প্রকাশ্য গণ সংগঠনের আড়ালে আসন্ন সংসদ নির্বাচন মোকাবিলা করা। সিপিএন (এম) তখনো একটি গোপন পার্টি ছিলো।
লিরয় জানে

লিরয় আজিজ জানে (, ; জন্ম: ১১ জানুয়ারি ১৯৯৬; লিরয় জানে নামে সুপরিচিত) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগার ক্লাব বায়ার্ন মিউনিখ এবং জার্মানি জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি মূলত একজন পার্শ্বীয় খেলোয়াড় হিসেবে খেললেও মাঝেমধ্যে আক্রমণাত্মক মধ্যমাঠের খেলোয়াড় হিসেবে খেলে থাকেন।
লিরয় জানে জার্মানির এসেন শহরে জন্মগ্রহণ করে। তার বাবা সুলেমান জানে সেনেগালের সাবেক ফুটবলার এবং মা রেগিনা অয়েবার জার্মানির সাবেক জিমন্যাস্ট ছিলেন।
লিরয় জানে ২০০১ সালে ক্লাব এসজি ওয়েটেন্সিল্ডের যুব দলের হয়ে তার ফুটবল ক্যারিয়ার শুরু করেন। ২০০৫ সালে শালকে জিরো ফরে যোগ যোগ দেয়। এর ৫ বছর পর ক্লাব লেভারকুসেনে যোগ দেয়।
২০১৪ সালের ২১ মার্চ তিনি শালকে জিরো ফোরে ৩ বছরের চুক্তিতে যোগ দেন। ২০১৪ সালের ২০ এপ্রিলে বুন্দেসলিগায় ভিএফএল স্টূর্টগার্টের বিপক্ষে অভিষেক হয়, ম্যাচের ৭৭ মিনিটে ম্যাক্স মেয়ারের বদলি হিসেবে নামেন এবং ম্যাচটি ৩-১ গোলে হেরে যান।
২ আগস্ট ২০১৬ সালে ৫ বছরের চুক্তিতে তিনি ম্যানচেস্টার সিটি ফুটবল ক্লাব যোগ দেন। ম্যানচেস্টার সিটি তাকে আনতে ৪৬.৫ মিলিয়ন পাউন্ড খরচ করে। ১০ সেপ্টেম্বর ম্যানচেস্টার ডার্বিতে তার অভিষেক হয়। অভিষেক ম্যাচে ২-১ গোলের জয় পায় ম্যানচেস্টার সিটি।
ডেনমার্কের বিপক্ষে প্রীতি ম্যাচ এবং ২০১৭ উয়েফা ইউরোপিয়ান অনূর্ধ্ব-২১ চ্যাম্পিয়েন্সিপে আজারবাইজানের বিপক্ষে ম্যাচের জন্য ২০১৫ সালের ২৮ আগস্টে প্রথমবার জার্মান অনূর্ধ্ব-২১ দলে ডাক পান। ২০১৫ সালের ৩ সেপ্টেম্বর জার্মানি অনূর্ধ্ব-২১ দলের হয়ে ডেনমার্কের বিপক্ষে ম্যাচের ৭৩ মিনিটে জুলিয়ান ব্রান্টের বদলে নামেন এবং ম্যাচে ২-১ গোলে জয়লাভ করে।
জানে ফ্রান্সের বিপক্ষে ম্যাচের জন্য ২০১৫ সালের ৬ নভেম্বরে প্রথমবার জার্মানির জাতীয় দলে ডাক পান। ২০১৫ সালের ১৩ নভেম্বর ফ্রান্সের বিপক্ষে ম্যাচটিতে ৭৯ মিনিটে জুলিয়ান ড্রাক্সলারের বদলি হিসেবে নামেন, ম্যাচটিতে ২-০ গোলে পরাজিত হয় জার্মানি।
জার্মান কোচ জোয়াকিম লো ইউরো ২০১৬ এর জন্য জানেকে দলে অন্তর্ভুক্ত করেন। সে মাত্র একটি ম্যাচে খেলার সুযোগ পান, সেমিফাইনালে ফ্রন্সের বিপক্ষে ম্যাচে ৭৯ মিনিটে বাস্তিয়ান শোয়েনস্টেইগারের বদলি হিসেবে নামেন, তবে ম্যাচে ২-০ গোলে হেরে যায় জার্মানরা।</ref>
লিরয় জানের পিতামাতা দুইজনই খেলোয়াড় ছিলেন। জানের মা রেজিনা ওয়েবার ১৯৮৪ গ্রীষ্মকালীন অলিম্পিকের তামাপদক জয়ী এবং বাবা সোলায়মান জানে সেনেগালের ফুটবলার ছিলেন। সোলায়মান জানে ফ্রান্সের সেনাবাহিনীর মাধ্যমে জার্মানিতে এসেছিলেন। ফ্রান্স এবং জার্মানি উভয় দেশের নাগরিকত্ব রয়েছে লিরয় জানের।
আর্গো (২০১২-এর চলচ্চিত্র)

আর্গো ২০১২ সালে মুক্তি পাওয়া আমেরিকান চলচ্চিত্র। চলচ্চিত্রটির পলিচালনা করেছেন বেন অ্যাফ্লেক এবং কাহিনি লিখেছেন ক্রিস টেরিও। বাস্তব ঘটনার উপর ভিত্তি করে করা এই চলচ্চিত্র।
প্রায় আড়াই হাজার বছর “শাহ” দের রাজত্বের পর ১৯৫০ সালে ইরানে প্রথম গণতান্ত্রিক প্রধানমন্ত্রী নির্বাচিত হন মোহাম্মদ মোসাদ্দেহ। ব্রিটিশ/আমেরিকানদের কাছ থেকে তিনিই প্রথম ইরানকে মুক্ত করেন এবং দেশের মানুষদের ন্যায্য অধিকার প্রতিষ্ঠা করেন। ব্রিটিশ/অ্যামেরিকান সরকারের ভালো লাগেনি। তারা একটি কূটচাল চেলে তাকে বহিষ্কৃত করে ক্ষমতায় বসায় তাদের বিশ্বস্ত পাহলাভিকে। প্রায় ২৯ বছর সে ইরানের মানুষদের উপর নির্মম অত্যাচার চালায়। কিন্তু ১৯৭৯ সালে ইরানের মানুষ তাকে ক্ষমতাচ্যুত করে। কিন্তু সে আমেরিকায় পালিয়ে যায়। বিক্ষুব্ধ ছাত্র/জনগণ তেহরানে আমেরিকা দূতাবাসে আক্রমণ চালায়। প্রায় ৫০ জন অ্যামেরিকানকে তারা জিম্মি করে রেজাকে ইরানে ফিরিয়ে দেয়ার জন্য। কিন্তু অ্যামেরিকা অনড়। এদিকে ৬ জন এমব্যাসি থেকে পালিয়ে যায়। এবং তারা ক্যানাডিয়ান এমব্যাসেডর এর বাসায় লুকিয়ে আশ্রয় নেয়। তাদেরকে দেশে ফিরিয়ে আনার জন্য সি.আই.এ স্পেশালিষ্ট টনি মেন্ডেজ (বেন অ্যাফলেক) কে ইরানে পাঠানো হয়।
রানীনগর জলপাইগুড়ি জংশন রেলওয়ে স্টেশন

রানীনগর জলপাইগুড়ি জংশন রেলওয়ে স্টেশন হচ্ছে ভারতের পশ্চিমবঙ্গের জলপাইগুড়ি জেলার রানী নগরে অবস্থিত একটি রেলওয়ে স্টেশন এবং জংশন স্টেশন। এটি ভারতের শহর জলপাইগুড়িকে সেবা করে।
এটি উত্তর-পূর্ব সীমান্ত রেল অঞ্চলের কাটিহার বিভাগের নয়া জলপাইগুড়ি-নয়া বনগাইগাও সেকশনের অন্তর্গত।
তামা রিমলি

তামা রিমলি(বৈজ্ঞানিক নাম: "Rapala pheretima (Hewitson)") 'লাইসিনিডি' গোত্রের এবং 'থেকেলিনি' উপগোত্রের অন্তর্ভুক্ত ছোট আকার বিশিষ্ট প্রজাতি।
তামা রিমলি এর প্রসারিত অবস্থায় ডানার আকার ৩৮-৪২মিলিমিটার দৈর্ঘ্যের হয়।
তামা রিমলি এর উপপ্রজাতিগুলি হল নিম্নরূপ-
ভারতে প্রাপ্ত তামা রিমলি এর উপপ্রজাতি হল- 
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
ডানার উপরিতল ঘন তামাটে লাল বর্নের। ডানার শীর্ষভাগ চওড়া কালো। কোস্টা এবং টার্মেন সরু কালো প্রান্তরেখা যুক্ত। ইন্ডিয়ান রেড ফ্ল্যাস এর সাথে সাদৃশ্যযুক্ত, তবে সামনের ডানার উপরিতলে শিরাগুলি কালচে নয়। টর্নাল লোব অথবা লতি হলদেটে। স্ত্রী নমুনায় ডানার উপরিতল চাপা নীল অথবা নীলচে বেগুনি। স্ত্রী-পুরুষ উভয় নমুনায় ডানার নিম্নতল হলদেটে বাদামী। ডানার নিম্নতলের রেখা-দাগ-ছোপগুলি কালচে বাদামী, অতি সুস্পষ্ট এবং বাইরের দিকে সাদা কিনারাযুক্ত। উভয় ডানার নিম্নতলে ডিসকাল অংশে কোস্টা থেকে ডরসাম পর্যন্ত সুস্পষ্ঠভাবে বিস্তৃত সরু কালচে বাদামী বন্ধনী বিদ্যমান। পিছনের ডানার নিম্নতলে টর্নাস অংশটি ধূসর নীল। টর্নাস ছোপ কালো, হলদে-বাদামী রঙের ঘেরা।
উভয় ডানায় পোস্টবেসাল অংশে একটি তীর্যক ছোট বাদামী বন্ধনী অবস্থিত। উপরের ডানায় এই বন্ধনীটি অপেক্ষাকৃত বেশি কোস্টা অভিমুখী। সামনের ডানার নিম্নতলে পোস্টবেসাল ক্ষুদ্র বন্ধনীটির অনতিদ্দূরে সেল এর উপরে একটি কালো বড় প্রায় গোলাকৃতি ছোপ বিদ্যমান।
পিছনের ডানায় লেজ দুটি কালো এবং অগ্রভাগ সাদা। সুংগ কালো বর্ণের এবং সাদা সরু বলয় চিত্রিত এবং শীর্ষভাগ কমলা, হলুদ এবং লাল বর্ণের মিশ্রণ। মাথা, বক্ষ এবং উদর কালচে বাদামী, উপরিতল ও নিম্নতল হলদেটে বাদামী রঙের।
এরা খুব দ্রুত এবং ছোট ছোট দূরত্বে উড়তে পারে। পাহাড়ের পাদদেশে ১৫০০মিটার উচ্চতা অবধি এদের দেখা মেলে। ফুলের প্রতি আসক্তি আছে,তাই কখনও কখনও ডানা খুলে ফুলের মধু পান করে। এদের ভিজে স্যাঁতসেঁতে মাটিতে প্রায় দেখাই যায় না।
সুরতি লালসং

সুরতি লালসং
(বৈজ্ঞানিক নাম: "Abisara bifasciata(Moore)") যার মূল শরীর লালচে খয়েরি বর্ণের এবং ডানার পিছন দিকে সাদা রঙের পটি দেখা যায়। এরা মাঝারি আকৃতির প্রজাপতি। এরা রিওডিনিডি পরিবার এবং রিওডিনিনি উপগোত্রের সদস্য।
সুরতি লালসং এর প্রসারিত অবস্থায় ডানার আকার ৪০-৫০ মিলিমিটার দৈর্ঘ্যের হয়।
ভারতে প্রাপ্ত সুরতি লালসং এর উপপ্রজাতি হল-
এরা ছোট ছোট দূরত্বে লাফিয়ে লাফিয়ে ওড়া তবে বিরক্ত হলে দ্রুত উড়ে হারিয়ে যায়। এদের সাধারণত ফুলের উপর দেখা যায় না। পচা ফল,পাখির বিষ্ঠা ইত্যাদি এদের খুব পছন্দের খাদ্য। সম্পূর্ণ ডানা খোলা অবস্থায় বসতে দেখা যায় না।
আভা দেবী

আভা দেবী (? - ১৯৩৮) ছিলেন ভারতবর্ষে ইংরেজ আইন অমান্য আন্দোলনের নারীশক্তিদের একজন এবং ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী। তার আসল নাম আভা দে।
ইংরেজ আইন অমান্য করে আন্দোলন করেন তিনি। ১৯৩০ সালে ইংরেজ আইন অমান্য আন্দোলন-এ যোগ দেন। নারী সত্যাগ্রহ সমিতির সাথে যুক্ত হন। এর জন্য জেলেও যান সে বছর। রাজনৈতিকভাবে অনেক দৃঢ় ও সাহসিনী ছিলেন ১৯৩২ খৃষ্টাব্দে জনসভা ভাঙ্গার উদ্দেশ্যে পুলিশের ঘোড়ার লাগাম ধরেন ও এক মহিলাকে বাঁচান এর ফলে গ্রেপ্তার হয়েছিলেন। তিনি বন্ধু হিসেবে পেয়েছেন কল্যাণী দাসকে। তার কাছে অনেক বে আইনি জিনিস ও অর্থ গচ্ছিত ছিল। বিপ্লবীদের অর্থ ও কাগজপত্র নিজ দায়িত্ব নিয়ে রাখতেন। ছাত্রী সংঘের পক্ষ থেকে অনুষ্ঠিত কলকাতা থেকে বর্ধমান সাইকেল চালনায় তিনি প্রথম হয়েছিলেন।
দারিদ্রের পীড়নে কতখানি পীড়িত ছিলেন তা কেউ জানতো না। অনেক সময় দু'চার টাকার তেলেভাজা খেয়ে থাকতো। তিনি ১৯৩৮ সালে দারিদ্রের মধ্যে নিতান্ত অবহেলায় মারা যান বেরিবেরি রোগাক্রান্ত হয়ে।
তুঁতভুশন্ডা

তুঁতভুশন্ডা (বৈজ্ঞানিক নাম: "Euthalia phemius(Doubleday)") এক প্রজাতির মাঝারি আকারের প্রজাপতি যার শরীর এবং ডানা ধূসর কালচে বাদামী বর্ণের এবং নিচের ডানায় চওড়া নীলচে সাদা পটি দেখা যায়। এরা নিমফ্যালিডি পরিবার এবং লিমেনিটিডিনি উপগোত্রের সদস্য।
তুঁতভুশন্ডার প্রসারিত অবস্থায় ডানার আকার ৬৫-৭০মিলিমিটার দৈর্ঘ্যের হয়।
ভারতে প্রাপ্ত তুঁতভুশন্ডার উপপ্রজাতি হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পুরুষ এবং স্ত্রী নমুনা ভিন্নতর। পুরুষ নমুনায় ডানার উপরিতলের মূল রঙ কালচে বাদামী এবং কোস্টার নিকটবর্তী অংশে একগুচ্ছ বিভিন্ন আকৃতির এবং দৈর্ঘ্যের সাদা ডিসকাল ডোরা বর্তমান। পিছনের ডানার উপরিপ্রান্তে প্রান্তরেখা ইষদ নীল এবং টার্মেন অংশ সরু এবং সাদা। পুরুষ নমুনায় সামনের ডানার উপরিভাগে টার্মেন এর সমান্তরাল ভাবে অবস্থিত ডিসকাল বন্ধনী বিদ্যমান। স্ত্রী নমুনার উপরিতল হালকা বাদামী এবং ডানার কোস্টা থেকে টার্মেন এর দিকে ১ নং শিরার কাছে দুটি চওড়া সাদা ডিসকাল বন্ধনী। সামনের ডানার উপরিতলে শীর্ষভাগ দুটি সুস্পষ্ট এপিকাল স্পষ্টযুক্ত।
ঝিঁঝক রেলওয়ে স্টেশন

ঝিঁঝক রেলওয়ে স্টেশন হচ্ছে ভারতের উত্তরপ্রদেশের কানপুর দেহাত জেলার ঝিঁঝকে অবস্থিত একটি রেলওয়ে স্টেশন। এটি উত্তর কেন্দ্রীয় রেলওয়ে লাইনে অবস্থিত। পূর্ব দিকে কাছের স্টেশনটি হচ্ছে ১৯ কিলোমিটার দূরে অবস্থিত রুরা এবং ৬৩ কিলোমিটার দূরের কানপুর। পশ্চিমে কাছের স্টেশনটি হচ্ছে ফাফুন্দ এবং ইটাওয়া।
ঝিলম

ঝিলম (বৈজ্ঞানিক নাম: "Poritia hewitsoni (Moore)") এক প্রজাতির ছোট আকারের ধূসর বাদামী রঙের প্রজাপতি, এদের ডানার উপরিতল উজ্জ্বল ধাতব তুঁতে বর্ণের। এরা ‘লাইসিনিডি’ গোত্রের এবং ‘পোরিটিনি’ উপগোত্রের সদস্য।
ঝিলম এর প্রসারিত অবস্থায় ডানার আকার ৩১-৩৮ মিলিমিটার দৈর্ঘের হয়।
দক্ষিণ এশিয়াতে প্রাপ্ত ঝিলমের উপপ্রজাতিগুলি হল--
ভারতে প্রাপ্ত ঝিলমের উপপ্রজাতিসমূহ হল-
ঝিলম এর বিস্তৃতি হিমালয় এর কুমায়ুন থেকে আসাম পর্যন্ত। সিকিমএর রাংপো এবং মাঙান অঞ্চলেও এদের পাওয়া যায়। মার্চ থেকে নভেম্বর মাস পর্যন্ত পশ্চিমঘাট পর্বতমালার আশেপাশের অঞ্চলে এদের উড়তে দেখা যায়। 
এদের সাধারনত ১০০০ থেকে ৩৫০০ ফুট উচ্চতায় দেখা যায়। ঝিলমদের ছোট ছোট এবং ঝাঁকি সম্পন্ন উড়ান দেখা যায়। ছোট ছোট ঝোপঝাড় এর উপর ঊড়তে থাকে, বিরক্ত হলে দ্রুত সেই স্থান থেকে উড়ে যায়। মাঝে মাঝে শুকনো মাটিতে অথবা জঙ্গলের কিনারায় অথবা নদীর পাড়ে বসে অনেক্ষন ধরে রৌদ্র পোহায়। ফুলের মধু আহরণ করতে এদের কদাচিৎ দেখা যায়। 
ডিমের অগ্রভাগ ভোঁতা। দৈর্ঘ্য এবং প্রস্থে সমান। আনুলম্বিক এবং আনুভূমিক ভাবে দুটি করে মুখের ন্যায় আকৃতি বিশিষ্ট।
ঝিলমের শুককীট "", ("") ইত্যাদি গাছের পাতার রসালো অংশ আহার করে।
কেনিয়া–কাতার সম্পর্ক

কেনিয়া-কাতার সম্পর্ক হল কেনিয়া এবং কাতারের মধ্যকার দ্বিপাক্ষিক সম্পর্ক। ২০০৩ সালে এ দুটি দেশের মধ্যে কূটনৈতিক সম্পর্ক যাত্রা শুরু করে।
২০১৪ সালের এপ্রিল মাসে কেনিয়ার রাষ্ট্রপতি উহুরু কেনিয়াটা কাতারে সফর করেন। তিনি কাতারের আমির তামিম বিন হামাদ আল থানির সাথে সাক্ষাৎ করেন। তারা আঞ্চলিক স্থিতিশীলতা, নিরাপত্তা এবং যুবসমাজের মৌলবাদ বিষয়ে আলোচনা করেন। তারা বহুবিধ চুক্তিস্বাক্ষর এবং সিদ্ধান্ত গ্রহণ করেন। কেনিয়াটা কাতারের জ্বালানিমন্ত্রীর সাথেও সাক্ষাৎ করেন। সফরের শেষে কাতার প্রথম পারস্য উপসাগরীয় দেশ হিসেবে কেনিয়ার সাথে দ্বৈত-রাজস্ব চুক্তি স্বাক্ষর করে।
কেনিয়ার স্বাধীনতা দিবসে কাতারের আমির তামিম বিন হামাদ আল থানি ও স্বরাষ্ট্রমন্ত্রী আব্দুল্লাহ বিন নাসের বিন খলিফা আল থানি কেনিয়ার রাষ্ট্রপতিকে শুভেচ্ছা জানিয়ে বার্তা পাঠায়।
শিল্প, বাণিজ্য, শক্তি, যোগযোগ, যানবাহন, নির্মাণ, পরিশ্রম, পর্যটন ও কৃষি প্রভৃতি বিষয়ে উভয় দেশের মধ্যে চুক্তি স্বাক্ষরিত হয়েছে। কাতার কেনিয়ার বন্দর কর্মকর্তাদেরকে প্রশিক্ষিত করে যোগাযোগ ও বিমানসম্পর্কিত বিষয়ে আরো লোক নিয়োগ করবে।
মোম্বাসা থেকে দোহা পর্যন্ত সরাসরি জাহাজপথ রয়েছে। এছাড়া নাইরোবি থেকে দোহা পর্যন্ত সরাসরি আকাশপথে যাওয়া যায়। কাতার এয়ারওয়েজ দোহা থেকে সরাসরি কেনিয়ার দ্বিতীয় বৃহত্তম শহর মোম্বাসায় ফ্লাইট চালু করার ব্যাপারে আগ্রহ প্রকাশ করেছে।
২০০৮ সালে কেনিয়া এবং কাতার দ্বিপাক্ষীয় সিদ্ধান্তগ্রহণ করে। ভারত মহাসাগরের দ্বীপ লামুতে বন্দর নির্মাণের মাধ্যমে পূর্ব-আফ্রিকার দেশসমুহের ভাগ্যোন্বয়নের সিদ্ধান্তগ্রহণ ছাড়াও এর ফলে কাতার ১০০,০০০ হেক্টর কেনিয়ান জমি ইজারা নেয়। জমি ইজারার মাধ্যমে কাতার সরকার ল্যাপসেট প্রকল্পের একটি উল্লেখযোগ্য অংশ এখানেই করতে পারবে। কাতার এই জমিতে চাষাবাদ করতেও আগ্রহী, কারণ পারস্য দেশের মাত্র ১% জমিই আবাদি।
এই সিদ্ধান্তটির বাস্তবায়ন হয়নি এবং কেনিয়া কাতারের সহ বিভিন্ন বিনিয়োগকারীদের সন্ধান করে, ল্যাপসেট প্রকল্প পরিচালনার জন্য।
২০১৪ সালে কাতারি বিজনেসম্যান অ্যাসোসিয়েশনের একটি অংশ নাইরোবিতে যায়। কাতার থেকে কেনিয়ার বাণিজ্যিক প্রতিনিধি হিসেবেই তারা এ সফর করে।
২০১১ সালে কেনিয়া কাতারের কাছে ৫৩ মিলিয়ন কেইএস (৫৮০,০০০ মার্কিন ডলার) মূল্যের পণ্য রপ্তানি করে। কাতার ১.০১ বিলিয়ন কেইএস (১১ মিলিয়ন মার্কিন ডলার) মূল্যের পণ্য কেনিয়ার কাছে রপ্তানি করে।
কাতারে রপ্তানিকৃত কেনিয়ার প্রধান পণ্য হল: অপ্রক্রিয়াজাত কৃষিদ্রব্য।
কেনিয়ার রপ্তানিকৃত কাতারের প্রধান দ্রব্যসমূহের মধ্যে রাসায়নিক দ্রব্য, সার, প্লাস্টিক এবং ফার্নিচার অন্যতম।
জিন্নাহ আন্তর্জাতিক বিমানবন্দর

জিন্নাহ আন্তর্জাতিক বিমানবন্দর বা করাচি বিমানবন্দর (, ) হল করাচি শহরের প্রধান বিমান বন্দর। এটি পাকিস্তানের সিন্ধি প্রদেশের অন্তর্গত। বিমান বন্দরটি শহরের কেন্দ্র থেকে কিছু দূরে অবস্থিত। এই বিমান বন্দরটি দেশের প্রধান বিমান বন্দর। এটি করাচি শহরের বিমান পরিসেবা দেয়।
বিমান বন্দরটির আগে করাচি বিমানবন্দর হিসাবে পরিচিত ছিল। কিন্তু পাকিস্তান স্বাধীন হবার পর বিমানবন্দরটির নাম পাকিস্তানের জাতীর পিতা মুহাম্মদ আলী জিন্নাহ-এর নামে উৎসর্গ করা হয়। বর্তমানে বিমান বন্দরটির নাম হল- "জিন্নাহ আন্তর্জাতিক বিমানবন্দর"'
জিন্নাহ আন্তর্জাতিক বিমানবন্দরটি করাচি শহর কেন্দ্র থেকে কিছুটা দূরে শহরের উপকন্ঠে অবস্থিত। বিমান বন্দরটি ২৪.৫৪ উত্তর ও ৬১.১৬ পূর্বে অবস্থিত। করাচি আন্তর্জাতিক বিমানবন্দর বা জিন্ননাহ আন্তর্জাতিক বিমমানবন্দরটি সমুদ্র সমতল থেকে ৩০ মিটার বা ১০০ ফুট উচ্চতায় অবস্থিত। বিমানবন্দরটি থেকে ইসলামাবাদ বিমানবন্দরটি প্রায় ৫০০ কিলোমিটার দূরে ও লাহোর বিমাননবন্দরটি ৪০০ কিলোমিটার দূরে ও নতুন বন্দর নগরী গদর এর গদর আন্তর্জাতিক বিমানবন্দর ৩৩০ কিলোমিটার দূরে অবস্থিত।
স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাঁটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চলাচল করে অন্যটিতে অভ্যান্তরিন রুটে বিমান চলাচল করে।
বর্তমানে বিমান বন্দরটিতে যে পরিকাঠামো রয়েছে তাতে করে বিমান বন্দরটি ১২ মিলিয়ন বা ১ কোটি ২০ লক্ষ যাত্রী পরিবহন করে সক্ষম প্রতি বছর। বিমানবন্দরটির ওয়েটি ব্যবস্থা, টিকিট ব্যবস্থা, পানিও জল, ও লাগেজ সিস্টেম খুবই উন্নত। এই বিমানবন্দরে ৩ টি টার্মিনাল রয়েছে।
২০১৫ থেকে ২০১৬ সালের তথ্য অনুযায়ী বিমান বন্দরটি ওই সময়ে মোট ৫৭,২৫,০৫২ জন যাত্রী পরিববহন করেছে। এই সময়ে বিমানবন্দরটি থেকে প্রায় ৫০,০৯৫ টি বিমান চলাচল করেছে।
কাতার–যুক্তরাষ্ট্র সম্পর্ক

কাতার–যুক্তরাষ্ট্র সম্পর্ক হল কাতার এবং যুক্তরাষ্ট্রের মধ্যকার দ্বিপাক্ষিক সম্পর্ক। কাতার এবং যুক্তরাষ্ট্র কৌশলগতভাবে মিত্র।
১৯৭৩ সাল মার্চ মাসে দোহায় মার্কিন দূতাবাস যাত্রা শুরু করে। এরপর থেকেই দুই দেশের মধ্যে দ্বিপাক্ষীয় সম্পর্ক গড়ে ওঠে। জুলাই, ১৯৭৪ সালে প্রথম মার্কিন রাষ্ট্রদূত আসেন। কাতার এবং যুক্তরাষ্ট্র একত্রে মধ্যপূর্ব অঞ্চলের কূটনৈতিক পদক্ষেপ নেয়, যেন পারস্য উপসাগরের নিরাপত্তা সুনিশ্চিত থাকে। দুই দেশের মধ্যে অর্থনৈতিক সংযোগও ছিল, বিশেষ কএ হাইড্রোকার্বন ক্ষেত্রে। কাতার মধ্যপূর্বের বাজার ধরতে আন্তর্জাতিক মানের শিক্ষাপ্রতিষ্ঠান চালু করে। কাতার তাদের দেশে মার্কিন সামরিক বাহিনীর সুবিধাও দিয়ে থাকে।
বহু কাতারি শিক্ষার্থী যুক্তরাষ্ট্রে পড়াশোনা করে। কাতারের এডুকেশন সিটি কমপ্লেক্সে যুক্তরাষ্ট্রের ছয়টি বিশ্ববিদ্যালয়ের শাখা ক্যাম্পাস রয়েছে। এগুলো হল: ভার্জিনিয়া কমনওয়েলথ ইউনিভার্সিটি স্কুল অব আর্টস ইন কাতার (ভিসিইউকিউ), ওয়েইল কর্নেল মেডিকেল কলেজ ইন কাতার (ডব্লিউসিএমসি-কিউ), টেক্সাস এঅ্যান্ডএম ইউনিভার্সিটি অ্যাট কাতার (টিএএমইউকিউ), কার্নেজি মেলন বিশ্ববিদ্যালয়, কাতার (সিএমইউ-কিউ), জর্জটাউন ইউনিভার্সিটি স্কুল অব ফরেইন সার্ভিস ইন কাতার (এসএফএস-কাতার) এবং নর্থওয়েস্টার্ন বিশ্ববিদ্যালয়।
আমির তামিম বিন হামাদ আল থানি ২৪ ফেব্রুয়ারি, ২০১৫ সালে সর্বশেষ ওয়াশিংটন সফর করেছিলেন। রাষ্ট্রপতি জর্জ ডব্লিউ. বুশ ২০০৩ সালে কাতার সফর করেন এবং সেখানে নিয়োজিত সামরিক বাহিনীর সাথে কথা বলেন। ডোনাল্ড রামস্ফেল্ড ২০০২ সালে কাতারে সফর করেন। তিনি ২০০১ সাল থেকে ২০০৬ সাল পর্যন্ত প্রতিরক্ষাসচিব হিসেবে দায়িত্বপালন করেন। পররাষ্ট্রসচিব হিলারি ক্লিনটন ২০১০ সালের ফেব্রুয়ারি মাসে কাতারে সফর করেন, এবং জন কেরি ২০১৩ সালের মার্চ মাসে কাতারে সফর করেন।
প্রধান মার্কিন কর্মকর্তাদের মধ্যে রয়েছেন:
কাতারের দোহায় যুক্তরাষ্ট্রের একটি দূতাবাস রয়েছে।
১৯৯২ সালের শুরুর দিকেই কাতার যুক্তরাষ্ট্রের সাথে গুরুত্বপূর্ণ সামরিক সন্ধি তৈরি করে। বর্তমানে সেখানে ইউএস সেন্ট্রাল কমান্ডের সদর দপ্তর এবং যৌথ বিমানঅভিযান কেন্দ্র রয়েছে।
২০১৫ সাল পর্যন্ত, যুক্তরাষ্ট্রের সামরিক ঘাঁটি রয়েছে:
২০০৩ সালে, মার্কিন সামরিক ঘাঁটি দোহা আন্তর্জাতিক এয়ার বেজ (ক্যাম্প স্নুপি নামেও পরিচিত) বন্ধ করা হয়।
২০১৪ সালে যুক্তরাষ্ট্র কাতারের কাছে ১১ বিলিয়ন মার্কিন ডলার মূল্যের অস্ত্র বিক্রি করে। অস্ত্রের মধ্যে এএইচ-৬৪ অ্যাপাচি, যুদ্ধ হেলিকপ্টার, প্যাট্রিয়ট এবং জ্যাভেলিন প্রতিরক্ষা ব্যবস্থা - প্রভৃতি উল্লেখযোগ্য। কাতার আরো ঘোষণা দিয়েছে যে তারা ২.৭৬ মার্কিন ডলারে এনএইচ ইন্ডাস্ট্রিজ থেকে এনএইচ৯০ হেলিকপ্টার ক্রয় করবে।
ইন্দোনেশিয়া–কাতার সম্পর্ক

ইন্দোনেশিয়া–কাতার সম্পর্ক হল ইন্দোনেশিয়া এবং কাতারের মধ্যকার দ্বিপাক্ষিক সম্পর্ক। ১৯৭৬ সালে আনুষ্ঠানিকভাবে এ সম্পর্ক প্রতিষ্ঠিত হয়। দুটি দেশেই মুসলিম সংখ্যাগরিষ্ঠ। ইন্দোনেশিয়া বৃহত্তম মুসলিম-সংখ্যাগরিষ্ঠ দেশ। দোহায় ইন্দোনেশিয়ার দূতাবাস রয়েছে। পক্ষান্তরে জাকার্তায় রয়েছে ইন্দোনেশিয়ার দূতাবাস। দুটি দেশই ওআইসির সদস্যরাষ্ট্র।
ইন্দোনেশিয়া ও কাতার উল্লেখজনক সমঝোতা স্মারক স্বাক্ষর করেছে। স্বাক্ষরকৃত ক্ষেত্রেগুলোর মধ্যে বিমানপথে যোগাযোগ, পর্যটন এবং কৃষিখাতের সহযোগিতা উল্লেখযোগ্য।
তেল ও প্রাকৃতিক গ্যাসের সম্ভারের কারণে কাতার পৃথিবীর ধনী দেশগুলোর মধ্যে একটি। ইন্দোনেশিয় রাষ্ট্রপতি সুশিলো ব্যাম্বাং ইউধন্য দোহায় ২০০৬ সালে প্রথম সফর করেন। এ সফরের মুখ্য উদ্দেশ্য ছিল ইন্দোনেশিয়ায় কাতারের বিনিয়োগ আকৃষ্ট করা। কাতারের আমির শেখ হামাদ বিন খলিফা আল-থানি ২০০৯ সালে জাকার্তায় সফর করেন। ২০০১ সালের ডিসেম্বরে অনুষ্ঠিত বালি ডেমোক্রেসি ফোরাম চলাকালীন কাতারের প্রধানমন্ত্রী হামাদ বিন জসিম বিন জাবের আল থানি আবারও ইউধন্যর সাথে সাক্ষাৎ করেন।
২০১১ সালে দুইদেশের মধ্যকার বাণিজ্যের পরিমাণ দাঁড়ায় ৬৮৩.৬ মিলিয়ন মার্কিন ডলারে, ২০১০ সালের চেয়ে যা ছিল ৫.২% বেশি। বাণিজ্যের এ পরিমাণ কাতারের পক্ষেই ছিল, বছরের পর বছর ইন্দোনেশিয়ার বাণিজ্য উদ্বৃত্ত থাকার ফলে। এর কারণ ছিল দুটি; প্রথমত ইন্দোনেশিয় পণ্যের চাহিদা তৈরি করার মত জনসংখ্যা বা আঞ্চলিক অবস্থা - কোনোটাই কাতারের নেই। দ্বিতীয়ত ইন্দোনেশিয়ার ক্রমবর্ধিষ্ণু তেলের চাহিদা, যা তাদের অধিক পরিমাণে তেল আমদানি করতে বাধ্য করে। ইন্দোনেশিয়া কাতারে যেসকল পণ্য রপ্তানি করে, তার মধ্যে উল্লেখযোগ্য হল ফার্নিচার, অফিসসম্পর্কিত সামগ্রি, কাগজ, ইলেকট্রনিক পণ্যসামগ্রি এবং দৈনন্দিন ব্যবহার্য পণ্য।
কাতারের বিনিয়োগের অন্যতম প্রধান লক্ষ্য ইন্দোনেশিয়া। ২০১০ সালের মে মাসে কাতার হোল্ডিংস নামক কাতার ইনভেস্টমেন্ট অথরিটির একটি সংগঠন ১ বিলিয়ন ইউএস ডলারের একটি ইন্দোনেশিয় ফান্ড গড়ে তোলে। ইন্দোনেশিয়ার দ্বিতীয় বৃহত্তম টেলিযোগাযোগ কোম্পানি পিটি ইন্দোসাত এর ৬৫ শতাংশের অংশীদার কিউটেল নামক একটি কাতারি টেলিযোগাযোগ প্রতিষ্ঠান। ইন্দোনেশিয়ার বেশকিছু কোম্পানি কাতারে বিনিয়োগ করেছে, তার সবই মূলত তেলসম্পর্কিত। এর মধ্যে ইন্দোনেশিয়ার রাষ্ট্রীয় তেল কোম্পানি পিটি পারটামিনাও রয়েছে, যা কাতারের ৩ নং সেক্টরের তেলক্ষেত্র এবং গ্যাসব্লক পরিচালনা করে থাকে।
বর্তমানে কাতারে প্রায় ৪০ হাজার ইন্দোনেশিয় কর্মকর্তা রয়েছে। তাদের কেউ কেউ তেলখাতে কাজ করে, আবার কেউ গৃহকর্মী হিসেবেও কাজ করে। কাতার ইন্দোনেশিয়া থেকে প্রশিক্ষিত কর্মকর্তাদের নিয়ে থাকে, বিশেষত তেলক্ষেত্রে এবং সেবিকা হিসেবে। ইন্দোনেশিয়ার শ্রমিক মন্ত্রণালয় অনুযায়ী, ২০১৪ সালের শুরুর দিকে কাতার কর্মস্থলের হাজারের মত শূন্যস্থান পূরণ করার জন্য ইন্দোনেশিয়া থেকে লোক নেয়। তারা কাজ খুঁজে পায় তেল ও গ্যাস শিল্পক্ষেত্রে, হোটেল ও পর্যটনশিল্পে, নির্মাণশিল্পে এবং সেবিকা হিসেবে।
সেনগোকু যুগ

সেনগোকু যুগ (戦国時代 "সেন্‌গোকু জিদাই," অর্থ: 'গৃহযুদ্ধের যুগ') বলতে জাপানের ইতিহাসে কমবেশি ১৪৬৭ খ্রিঃ থেকে ১৬০৩ খ্রিঃ পর্যন্ত সময়কালকে বোঝায়। এই সময়ের বৈশিষ্ট ছিল অবিরাম সামাজিক আলোড়ন, রাজনৈতিক ষড়যন্ত্র ও সামরিক সংঘর্ষ। জাপানি ঐতিহাসিকরা এই সাদৃশ্যের কথা মাথায় রেখেই চীনের যুদ্ধরত রাজ্যসমূহের যুগের অনুকরণে এই যুগের নামকরণ করেন, যদিও অন্য কোনওভাবে চীন ও জাপানের যুগ দুটির সম্পর্ক নেই। তোকুগাওয়া শোগুনতন্ত্রের অধীনে ১৬০৩ খ্রিঃ সমস্ত রাজনৈতিক ক্ষমতার একত্রীকরণ ঘটার মাধ্যমে এই যুগ সমাপ্ত হয়।
এই সময়ে জাপানের সম্রাট খাতায় কলমে রাষ্ট্রের প্রধান হলেও তার প্রকৃত ক্ষমতা ছিল না। সম্রাটের নামে রাজ্য চালাতেন শোগুন পদবিশিষ্ট এক অভিজাত, যাঁর পদাধিকার কমবেশি বর্তমান সামরিক জেনারালিসিমো পদটির অনুরূপ ছিল। সেন্‌গোকু যুগের ঠিক আগের পর্যায়ে ক্রমশ স্থানীয় সামন্তপ্রভু বা দাইমিয়োরা নিজেদের হাতে অধিকতর ক্ষমতা কুক্ষিগত করে ফেললে শোগুন দুর্বল ও অপ্রাসঙ্গিক হয়ে পড়তে থাকেন। সমকালীন আশিকাগা শোগুনতন্ত্র পূর্ববর্তী কামাকুরা শোগুনতন্ত্রের কাঠামো বজায় রেখে একই রকম যোদ্ধানির্ভর সরকার ও অর্থনৈতিক বাধ্যবাধকতা মেনে চলত, যা ১২৩২ খ্রিঃ হোওজোও পরিবার প্রতিষ্ঠিত জোওয়েই কোড থেকে চলে আসছিল। কিন্তু অনেক দাইমিয়ো সেন্‌গোকু যুগের সূচনায় এই কোড মেনে চলতে অস্বীকার করেন, বিশেষত যাঁদের অধিষ্ঠান ছিল রাজধানী হেইআন-ক্যো নগর থেকে অপেক্ষাকৃত দূরে। এই সামন্তপ্রভুদের অনেকে অধিকতর ভূমি দখল ও প্রভাব বিস্তারের লক্ষ্যে পরস্পরের সঙ্গে নির্বিচার যুদ্ধবিগ্রহে অবতীর্ণ হন। একই সময়ে চীনের সাথে বাণিজ্য বেড়ে ওঠে এবং বাণিজ্যকেন্দ্রিক নগর ও বাজার গড়ে ওঠার ফলে মুদ্রার প্রচলন বৃদ্ধি পায়। এই স্বাচ্ছন্দ্য ও কৃষি ও ক্ষুদ্র শিল্পে উন্নতির ফলেও বিভিন্ন অঞ্চলে সামাজিক স্তর নির্বিশেষে অধিকতর স্বায়ত্তশাসনের আকাঙ্ক্ষা তৈরি হয়। এর অনেক আগে, চতুর্দশ শতাব্দী থেকেই ভূমিকম্প ও দুর্ভিক্ষের পর ঋণ ও করভারে জর্জরিত কৃষকরা সশস্ত্র বিদ্রোহে নামত।
১৪৬৭ থেকে ১৪৭৭ খ্রিঃ অবধি স্থায়ী এই ধরনেরই এক সংঘাত পরিণতি পায় ওওনিন যুদ্ধে, যাকে ক্ষেত্রবিশেষে ঐতিহাসিকরা সেন্‌গোকু যুগের পূর্বাভাস হিসেবে বিবেচনা করে থাকেন। হোসোকাওয়া পরিবারের "পূর্ব" সেনাবাহিনী ও তাদের মিত্রবর্গ য়ামানা পরিবারের "পশ্চিম" বাহিনীর সঙ্গে যুদ্ধে লিপ্ত হয়। রাজধানী কিয়োতো ও তৎসন্নিহিত অঞ্চলে এগারো বছর ধরে যুদ্ধ চলে, যার শেষে সমগ্র নগর প্রায় সম্পূর্ণ ধ্বংস হয়ে যায়। কিয়োতোর সংঘর্ষ তারপর পার্শ্ববর্তী রাজ্যগুলোয় ছড়িয়ে পড়ে।
তিন যুদ্ধবাজ সেনাপতি ওদা নোবুনাগা, তোয়োতোমি হিদেয়োশি এবং তোকুগাওয়া ইএআসুর পারস্পরিক অম্লমধুর প্রচেষ্টার মধ্য দিয়ে। এই তিন সেনাপতি ক্রমে জাপানকে ঐক্যবদ্ধ করতে সমর্থ হন। ১৬১৫ খ্রিঃ ওসাকা অবরোধের তোকুগাওয়া ইয়েআসু বিজয় ঘোষণার মাধ্যমে তোকুগাওয়া শোগুনতন্ত্র প্রতিষ্ঠা করেন। এর মাধ্যমে জাপান প্রায় আড়াই শতাব্দীব্যাপী শান্তির যুগে প্রবেশ করে।
আরব গ্যাস পাইপ লাইন

আরব গ্যাস নাইপ লাইন হল মধ্যপাচ্য- এর একটি প্রাকৃতিক গ্যাস পাইপ লাইন। এটি মিশরে শুরু হয়েছে এবং শেষ হয়েছে সিরিয়া ও লেবাননে। পাাইপ লাইন টি মিশর, জর্ডন, সিরিয়া ও লেবাানোন দেশের মধ্যে বৃস্তিত।মিশরের এরিশ থেকে শুরু হয়ে জর্ডনের আকাদ , আম্মান হয়ে সিরিয়ার হোসসে পৌচ্ছায় এরপর এটি দুটি শাখায় বিভক্ত হয়ে একটি লিবাননের ট্রিপোলি পৌচ্ছায়। অন্যটি গেছে বানিয়াস। অদুর ভবিষ্যতে এই পাইপ লাইনটি কে তুরস্কোর কিলিস পর্জন্ত নিয়ে যাওয়ার জন্য চুক্তি রয়েছে। পাইপ লাইনটি রোমানিয়া ও সাইপাস এ নিয়ে যাওয়ার কথা চলছে।"আরব গ্যাস পাইপ লাইন" এর নির্মাণ করেছে ইজিএএস, ইএনপিপিআই, পিইটিআরওজিইটি, জিএএসসিও, এসপিসি। এই গ্যাস পাইপ লাইনের মোট দৈর্ঘ্য হল ।এই পাইপ লাইনের দ্বারা মিশরের থেকে প্রাকৃতিক গ্যাস অন্য দেশ গুলিতে সরবরাহ করা হয়। এই গ্যাস দ্বারা দেশগুলি তাদের তাপবিদ্যুৎ কেন্দ্রে বিদ্যুৎ উৎপাদন করে।
এরিশ থেকে আকাবাদ অংশের পাইপ লাইন ৩ টি অংশে বিভক্ত।এর মধ্যে প্রথম অংশটি সবচেয়ে বড়।এই অংশের দৈর্ঘ্য ।এটি এরিশে শুরু হয়ে টাবা শহরে শেষ হয়েছে।এটি প্রধানত মটির উপরেই তৈরি করা হয়েছে।এই অংশের দুটি কম্পেশার স্টেশন হল এরিশ ও টাবা।এরিশ-আকাবাদ শাখার দ্বিতীয় অংশটি টাবা থেকে আকাবাদ পর্যন্ত বৃস্তিত।এই আংশের পাইপ লাইনটি লোহিত সাগর- এর নীচ দিয়ে আকাবাদ পর্যন্ত নিয়ে যাওয়া হয়েছে।এই অংশের পাইপ লাইনের মোট দৈর্ঘ্য হল ১৫ কিলোমিটার।তৃতীয় অংশের পাইপ লাইনটি আকাবাদ থেকে আকাবাদ তাপবিদ্যুৎ কেন্দ্র পর্যন্ত গেছে।এই পথের গ্যাস পাইপ লাইনের মোট দৈর্ঘ্য হল ১ কিলোমিটার।এরিশ থেকে আকাবাদ পাইপ লাইনের কাজ শেষ হয় ২০০৩ সালে এবং ওই বছরের পাইপ লাইনটির উদ্ভোদন হয়।এই গ্যাস পাইপ লাইনটি নির্মাণে খরচ হয়েছে ২২০ মিলিয়ন মার্কিন ডলার।এই পাইপ লাইনটি ৩৬ ইঞ্চির ব্যাস বিশিষ্ট।
আকাবাদ- এল রিয়াদ শাখা হল "আরব গ্যাস পাইপ লাইন" এর দ্বিতীয় ভাগ।এই পথের পাইপ লাইনের মোট দৈর্ঘ্য হল ৩৯০ কিলোমিটার।গ্যাস পাইপ লাইনের এই অংশটি আকাবাদ থেকে আম্মান হয়ে এল রিয়াদ গেছে।এটি সিরিয়া বডার থেকে ২৪ কিলোমিটার দূরে এল রিয়াদে শেষ হয়েছে।এই গ্যাস পাইপ লাইনটির নির্মাণো মোট খরচ হয়েছে ৩০০ মিলিয়ন মার্কিন ডলার।পাইপ লাইনটি ২০০৯ সালে উদ্ভোদন করা হয়।
দাপ্তরিক ভাবে এই শাখাটি "আরব গ্যাস পাইপ লাইনের অংশ না হলেও এটি এরিশে আরব গ্যাস পাইপ লাইনের সঙ্গে যুক্ত।এই পাইপ লাইনটি এরিশ থেকে শুরু হয়ে ইজরাইল এর আশকেলোনে গেছে।পাইপ লাইনটি মোট ১০০ কিলোমিটার দীর্ঘ।এটি ভূমধ্যসাগর এর মাঝ দিয়ে নিয়ে যাওয়া হয়েছে।
আশা দাশগুপ্ত

আশা দাশগুপ্ত ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।
আশা দাশগুপ্ত কুমিল্লায় জন্মগ্রহণ করেন। তার পিতার ছিলেন সাব-জজ। তার দিদির নাম মাখন দাশগুপ্ত।
তিনি ঢাকার এক বিপ্লবী দলের সভ্য ছিলেন। তার এক আত্নীয় পুলিশ ইন্সপেক্টর ছিল। পিস্তল সরানোর ইচ্ছায় দুই বোন এক গোছা চাবি নিয়ে ঐবাড়ি যায়। মাখন ইন্সপেক্টরের স্ত্রীকে নিয়ে বেড়াতে যায়। আশা কাপড় সেলায়ের অজুহাতে বাড়িতে থেকে যায়। সেই আত্নীয়ের বাড়ি থেকে দুই বোন পিস্তল চুরি করে এবং তাদের নেতার কাছে দেন। কিন্তু তারা গ্রেপ্তার হন নি।
মাখন দাশগুপ্ত

মাখন দাশগুপ্ত ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব যিনি ছিলেন অগ্নিযুগের নারী বিপ্লবী।
মাখন দাশগুপ্ত কুমিল্লা জেলায় জন্মগ্রহণ করেন। তার পিতার ছিলেন সাব-জজ। তার দিদির নাম আশা দাশগুপ্ত।
মাখন দাশগুপ্ত ছিলেন ঢাকা জেলার এক বিপ্লবী দলের সভ্য। তার এক আত্নীয় পুলিশ ইন্সপেক্টর ছিল। পিস্তল সরানোর ইচ্ছায় দুই বোন এক গোছা চাবি নিয়ে ঐবাড়ি যায়। মাখন ইন্সপেক্টরের স্ত্রীকে নিয়ে বেড়াতে যায়। আশা কাপড় সেলায়ের অজুহাতে বাড়িতে থেকে যায়। সেই আত্নীয়ের বাড়ি থেকে দুই বোন পিস্তল চুরি করে এবং তাদের নেতার কাছে দেন। কিন্তু তারা গ্রেপ্তার হন নি।
কাতার–সংযুক্ত আরব আমিরাত সম্পর্ক

কাতার–সংযুক্ত আরব আমিরাত সম্পর্ক হল কাতার এবং সংযুক্ত আরব আমিরাতের (ইউএই) মধ্যকার দ্বিপাক্ষিক সম্পর্ক। দোহায় ইউএই'র একটি দূতাবাস রয়েছে; ওদিকে এবং দুবাইয়ে রয়েছে কাতারের কনস্যুলেট আর আবু ধাবিতে রয়েছে মূল দূতাবাস।
উভয় দেশেরই সামুদ্রিক সীমানা রয়েছে এবং উভয়েই পারস্য উপসাগরীয় অঞ্চলের অংশ। দুই দেশই জিসিসির সদস্য।
১৯৯৫ সালে হামাদ বিন খলিফা আল থানি পিতাকে পদচ্যূত করার পর কাতারের আমির হিসেবে আসীন হন। তখন ইউএই পদচ্যূত খলিফা বিন হামাদ আল থানের জন্য আবুধাবির একটি মানসিক হাসপাতালের কোয়ার্টারের ব্যবস্থা করে দেয়। তখন কাতার নতুন আমিরের বিরুদ্ধে ষড়যন্ত্র করার অভিযোগ করে, ইউএই'র সাথে সাথে সৌদি আরব এবং বাহরাইনকেও। অভিযুক্ত রাষ্ট্রগুলো এ সকল অভিযোগ অস্বীকার করে। এই ঘটনার পরিপ্রেক্ষিতে পরের দুই বছর ধরে অনেককেই গ্রেপ্তার করা হয়। ১৯৯৬ সালের ফেব্রুয়ারি মাসে ্কাতার আমিরি গার্ড নিযুক্ত করা হয়।
২০১৪ সালের মার্চ মাসে ইউএই, সৌদি আরব ও বাহরাইনের সাথে একত্রে কাতার থেকে তার রাষ্ট্রদূত প্রত্যাহার করে নেয়। প্রত্যাহারের কারণ হিসেবে বলা হয় এইসকল দেশের অভ্যন্তরীণ রাজনৈতিক বিষয়ে কাতারের হস্তক্ষেপ না করার চুক্তির নিয়ম রক্ষা না করা। এ ঘটনার মূল কারণ ছিল মিশরে সামরিক বাহিনী ও আবদেল ফাত্তাহ আল-সিসির নেতৃত্বে রাজনৈতিক বিপ্লবের প্রতি ইউএই'র সমর্থন, যা কাতারের সমর্থনকে ঠেলে দেয় মুসলিম ব্রাদারহু্ডের দিকে। ইউএই মুসলিম ব্রাদারহুডের বিষয়টিকে অভ্যন্তরীণ নিরাপত্তাজনিত ব্যাপার বলে মনে করত, কারণ আবুধাবির স্টেট সিকিউরিটি কোর্টে রাষ্ট্রের ক্ষমতাবদলের অভিযোগে মুসলিম ব্রাদারহুডের এক কর্মীকে কঠিন শাস্তি দেয়। ২০১৪ সালের এপ্রিল মাসে দুবাই পুলিশ বাহিনীর প্রধান দাহি খলফান বলেন, “তথাকথিত ‘মুসলিম’ ব্রাদারহুডের নিরাপদ স্বর্গ হয়ে ওঠা কাতারের পক্ষে মোটেও উচিত কাজ হবে না।” তিনি আরো বলেন যে ইউএই'র উচিত হবে কাতারকে রিক্লেইম করা।
কাতার সরকার মিশরের মুসলিম ব্রাদারহুডকে অনবরত সমর্থন দিয়ে যায়। কাতারের আমির তামিম বিন হামাদ আল থানি, আল সিসির নির্বাচনের নিন্দা করে বলেন, ২০১৪ সালের জুনের সেই রাষ্ট্রপতি হওয়া ছিল সামরিক অভ্যূত্থানের মধ্য দিয়ে। রাষ্ট্রদূতেরা জুনমাসে তাদের নিজস্ব পদে ফিরে যায়।
২০১৪ সালের সেপ্টেম্বরের একটি রিপোর্ট অনুযায়ী জানা যায় যে আমিরাত সরকার ৩ মিলিয়ন মার্কিন ডলার বিনিয়োগ করেছে কাতারের বিরুদ্ধে প্রচারণার জন্য, প্রাথমিকভাবে মুসলিম ব্রাদারহুডের প্রতি কাতারের সমর্থনের বিরুদ্ধে। এই প্রচারণার লক্ষ্য ছিল কাতার যে ইসলামিক দলগুলোকে অর্থ দেয়, তার বিরুদ্ধে মার্কিন সাংবাদিকদের দিয়ে সমালোচনামূলক নিবন্ধ লেখানো। ইউএই'র বিরুদ্ধে সংবাদ লেখানোর জন্য কাতার প্রভার বিস্তার করেছে বলেও জানা যায়।
সাংবাদিক ব্রায়ান হুইটটেকার বলেন ইউএই গ্লোবাল নেটওয়ার্ক ফর রাইটস অ্যান্ড ডেভেলপমেন্ট নামক এনজিওকে রাজনৈতিক খেলনা হিসেবে ব্যবহার করেছে। হুইটটেকার আরো বলেন যে সংস্থাটি ইউএই'র প্রতি একচোখা আচরণ করে ২০১৪ সালের মানবাধিকার সারিতে ইউএইকে ১৪ এবং কাতারকে ৯৭তম স্থান দেয়। এই সংস্থাটিই কাতার আয়োজিত ২০২২ ফিফা বিশ্বকাপের বিরুদ্ধে বাঁধা দিচ্ছে বলেও দাবি করা হয়। সংস্থাটির দুই কর্মী কাতার কর্তৃপক্ষ কর্তৃক গ্রেপ্তার হয়, যখন তারা প্রবাসী শ্রমিকদের জীবনযাত্রার মান নিয়ে তদন্ত করছিল
২০০৮ সালে সংযুক্ত আরব আমিরাতের রাষ্ট্রপতি শেখ খলিফা বিন জায়েদ আল নাহিয়ান দোহায় সফর করেন। সেখানে তিনি কাতারের আমির শেখ হামাদ বিন খলিফা আল থানির সাথে সাক্ষাৎ করেন। দুই নেতা একত্রে বিনিয়োগসম্পর্কিত তহবিল গঠন করেন।
নেপালের সংরক্ষিত অঞ্চল

নেপালের সংরক্ষিত অঞ্চলসমূহ () সাধারণত নেপালের তরাই অঞ্চলে অবস্থিত। উল্লেখ্য ১৯৮৮ থেকে ২০০৮ সালের ভেতরে ৯টি রামসার এলাকা ঘোষণা করা হয়।
নিম্নলিখিত রামসার এলাকাসমূহ ১৯৮৮ এবং ২০০৮ সালের মধ্যে ঘোষণা করা হয়:
ইসরায়েল–নাইজেরিয়া সম্পর্ক

ইসরায়েল–নাইজেরিয়া সম্পর্ক হল ইসরায়েল ও নাইজেরিয়ার মধ্যকার দ্বিপাক্ষিক সম্পর্ক। দ্বিপাক্ষিক সম্পর্কের মধ্যেন রয়েছে কূটনৈতিক, সাংস্কৃতিক এবং অর্থনৈতিক সম্পর্ক। ইসরায়েলে নিযুক্ত নাইজেরিয় রাষ্ট্রদূত হলেন ডেভিড ওলাদিপো ওবাসা।
ইসরায়েল ও নাইজেরিয়া ১৯৬০ সালে কূটনৈতিক সম্পর্ক স্থাপন করে।
১৯৬০ এবং ১৯৭০ সালের প্রথম দিকে নাইজেরিয়াসহ উপ-সাহারার কিছু রাষ্ট্রের উন্নতির জন্য ইসরায়েল উল্লেখযোগ্য ভূমিকা পালন করে। কৃষি, শিক্ষা, ঔষধ এবং প্রযুক্তিগত প্রশিক্ষণ বিষয়ে উন্নতি ও আধুনিকায়নের জন্য কয়েকশ ইসরায়েলি বিশেষজ্ঞ ও স্বেচ্ছাসেবক, কৃষক, শিক্ষাবিদ, শিক্ষার্থী, চিকিৎসক, সমাজসেবক এবং প্রকৌশলীদের পাঠানো হয় এই অঞ্চলে। যাদের পাঠানো হয়, তারা সবাই ইসরায়েলে প্রশিক্ষণ নিয়েছিলেন।
১৯৭৩ সালের ইয়ম কিপ্পুর যুদ্ধের পর নাইজেরিয়া ইসরায়েলের সাথে কূটনৈতিক সম্পর্ক ছিন্ন করেছিল। ১৯৯২ সালের সেপ্টেম্বর মাসে সম্পর্ক পুনঃস্থাপিত হয়। ১৯৯৩ সালের এপ্রিল মাস থেকে ইসরায়েল নাইজেরিয়ার আবুজায় দূতাবাস পরিচালনা করে আসছে। একইসাথে নাইজেরিয়াও ইসরায়েলের তেল আবিবে একটি দূতাবাস পরিচালনা করে আসছে। পঞ্চাশটিরও বেশি ইসরায়েলি কোম্পানি নাইজেরিয়াতে নির্মাণ, অবকাঠামো তৈরি, অত্যাধুনিক প্রযুক্তি, যোগাযোগ, তথ্য-প্রযুক্তি এবং কৃষি ও পানি ব্যবস্থাপনা বিষয়ে কর্মসূচী পরিচালনা করছে। পর্যায়ক্রমে ইসরায়েলে ৫,০০০টিরও বেশি নাইজেরিয় কোম্পানি কাজ করে চলেছে। ইসরায়েলি এক্সপোর্ট অ্যান্ড কোঅপারেশন ইনস্টিটিউট, দ্য নাইজেরিয়ান-ইসরায়েলি চেম্বার অব কমার্স (এনআইসিসি) এবং দ্য ইসরায়েল-আফ্রিকা চেম্বার অব কমার্স প্রভৃতি প্রতিষ্ঠান ব্যবসা ও বাণিজ্যের পরিবর্ধন করে চলেছে।
২০০৬ সালে আবুজাতে একটি নাইজেরিয়-ইসরায়েলি ফোরামের উদ্বোধন হয়। ঐ বছরেই দুইদেশেরই পররাষ্ট্রবিষয়ক মন্ত্রীবর্গ একটি সমঝোতা স্মারক স্বাক্ষর করে। স্মারক অনুযায়ী ইসরায়েল ও নাইজেরিয়া দ্বিপাক্ষিক সম্পর্ক এবং অন্যান্য দুইদেশের স্বার্থসংশ্লিষ্ট আঞ্চলিক ও আন্তর্জাতিক বিষয়ে আলোচনা করতে সম্মত হয়। ২০০৬ সালের নভেম্বর মাসে জেরুজালেমে প্রথম দফা আলোচনা অনুষ্ঠিত হয়।
২০১৩ সালে রাষ্ট্রপতি গুডলাক জোনাথন প্রথম নাইজেরিয় রাষ্ট্রপতি হিসেবে ইসরায়েল সফর করেন। তিনি সেখানকার পবিত্রস্থানে যান, এবং সেইসাথে দ্বিপাক্ষিক আকাশপথে গমনাগমন বিষয়ে প্রধানমন্ত্রী বেঞ্জামিন নেতানিয়াহুর সাথে মিলিতভাবে চুক্তিস্বাক্ষর করেন।
ইসরায়েলে নিযুক্ত নাইজেরিয় রাষ্ট্রদূত সোহেল বোনেহ বলেন, ইসরায়েলি নির্মাণপ্রতিষ্ঠান নাইজেরিয়ার একটি পরিচিত শব্দ।
২০১৪ সালের জুনমাসে ইসরায়েলি কিশোর অপহরণের পর তাকে মৃত অবস্থায় খুঁজে পাওয়ার আগে নাইজেরিয়ার রাষ্ট্রপতি গুডলাক জোনাথন ইসরায়েলের নেতানিয়াহুকে লেখেন:
"...আমি আপনাকে নিশ্চিত করছি যে আমরা আপনার সাথে সমব্যথী, কারণ আমরা বিশ্বাস করি যেকোন রাষ্ট্র বা জাতির বিরুদ্ধে সংঘটিত জঙ্গিবাদ প্রকৃতপক্ষে আমার সাধারণ মানবতারই বিরুদ্ধতা। আমরা দ্ব্যর্থহীনভাবে এই কাপুরুষোচিত কাজের নিন্দাজ্ঞাপন করছি এবং অতিদ্রুত অপহরণকারীদের কাছ থেকে শিশুটির নিঃশর্ত মুক্তি কামনা করি।
ফিলিপাইন–সিঙ্গাপুর সম্পর্ক

ফিলিপাইন–সিঙ্গাপুর সম্পর্ক হল ফিলিপাইন ও সিঙ্গাপুরের মধ্যকার দ্বিপাক্ষিক সম্পর্ক। সিঙ্গাপুরে ফিলিপাইনের একটি দূতাবাস রয়েছে, এবং একইভাবে সিঙ্গাপুরেরও ফিলিপাইনের ম্যানিলাতে একটি দূতাবাস রয়েছে। ১৬ই মে, ১৯৬৯ সালে সিঙ্গাপুরে ফিলিপাইনের কনস্যুলেট-জেনারেল দূতাবাসে উন্নীত হওয়ার মাধ্যমে এ দুই দেশের মধ্যে পূর্ণ কূটনৈতিক সম্পর্ক আরম্ভ হয়।
ফিলিপাইন-সিঙ্গাপুর বিজনেস কাউন্সিল নামের একটি প্রতিষ্ঠান এ দুই দেশের মধ্যে বাণিজ্যিক সহযোগিতা গড়ে তোলার জন্য কাজ করছে। ১৩ই অক্টোবর, ১৯৯৪ সালে সিঙ্গাপুরে সংস্থাটি যাত্রা শুরু করে। ফিলিপাইনের রাষ্ট্রপতি ফিডেল পঞ্চম রামোস এবং সিঙ্গাপুরের প্রধানমন্ত্রী গো চক টংয়ের উপস্থিতিতে এ সংস্থাটির উদ্বোধন হয়।
অর্থনৈতিক সম্পর্ক ছাড়াও, এ দুই দেশ পর্যটন ব্যবস্থার মানোন্নয়ন এবং নিরাপত্তাবিষয়ক সম্পর্কের ব্যাপারে চেষ্টা করছে। ১৯৮৬ সালের আগস্ট মাসে ফিলিপাইনের রাষ্ট্রপতি কোরাজন অ্যাকুইনো জাকার্তা ও সিঙ্গাপুরে সফর করেন। এ সফরের মাধ্যমে তিনি 'দেশের রাষ্ট্রপতি প্রথম সফরে ওয়াশিংটন যাবে' - এ প্রথা ভেঙে ফেলেন। সিঙ্গাপুরের প্রধানমন্ত্রী লি কুয়ান ইউ, ইন্দোনেশিয়ার রাষ্ট্রপতি সুহার্তোর সাথে অ্যাকুইনোকে তার দেশের সমাজতন্ত্রী বিদ্রোহীদের সাথে সমঝোতা না করার, এবং সেইসাথে যুক্তরাষ্ট্রের সাথে সম্পর্ক জোরদার করার পরামর্শ দেন। ফিলিপাইনের রাষ্ট্রপতি গ্লোরিয়া ম্যাকাপাগাল-অ্যারোইয়ো ২০০৭ সালে সিঙ্গাপুরে রাষ্ট্রীয় সফরে গিয়ে দুই দেশের মধ্যকার পর্যটন ব্যবস্থা উন্নয়নের উদ্দেশ্যে আকাশপথে ভ্রমণের নীতির উদারিকরণ কামনা করেন। তিনি সিঙ্গাপুরের প্রধানমন্ত্রী লি সিয়েন লংয়ের সাথে স্ট্যাটাস অব ফোর্সেস এগ্রিমেন্ট (সোওএফএ) এর অবস্থা বিষয়ে আলোচনা করেন। এ সম্মতিপত্রটি ছিল জঙ্গিবাদ এবং বহুজাতিক অপরাধের বিরুদ্ধে।
১৯৯৫ সালে ফ্লোর কনটেমপ্ল্যাসিয়নের ফাঁসি হবার পর সিঙ্গাপুরের প্রধানমন্ত্রীর একটি নির্ধারিত সফর "যথাযথ সময়ের আগ পর্যন্ত" স্থগিত হয়ে যায়। ২৫ বছরেরও বেশি সময় ধরে এ দুটি আসিয়ানভুক্ত দেশের মধ্যে এ ঘটনাকে কেন্দ্র করে শীতল সম্পর্ক অব্যাহত থাকে। দুই দেশের পারস্পরিক অর্থনৈতিক সম্পর্কও বাধাগ্রস্ত হচ্ছিল। ফিলিপাইনে সিঙ্গাপুরের বিনিয়োগ ৬৫ মিলিয়ন ১৯৯৪ সাল থেকে মার্কিন ডলার থেকে ১৯৯৫ সালে ৩.৭ মিলিয়ন ডলারে নেমে আসে। এর পরেও একই বছরের জানুয়ারি মাসে দুই দেশের মধ্যে পূর্ণ কূটনৈতিক সম্পর্ক আবার ফিরে আসে। ১৯৯৮ সালের ডিসেম্বরে এ দুই দেশ হ্যানয়ে অনুষ্ঠিত আসিয়ান সামিটে ফিলিপাইন-সিঙ্গাপুর অ্যাকশন নামক দ্বিপাক্ষিক বাণিজ্যচুক্তি স্বাক্ষর করে।
২০১৩ সালে সিঙ্গাপুর ফিলিপাইনের চতুর্থস্থানীয় বাণিজ্যসহযোগি হয়ে ওঠে। দুই দেশের মধ্যকার দ্বিপাক্ষিক বাণিজ্যের পরিমাণ তখন গিয়ে দাঁড়ায় ৮.২২ ডলারে। এটি ষষ্ঠ শীর্ষস্থানীয় পর্যটক উৎস, প্রতিবছর ১৭৫,০০০ এরও বেশি মানুষ এখানে ভ্রমণ করতে আসে। সিঙ্গাপুরে ফিলিপাইনের প্রায় ১৮০,০০০ জনসংখ্যার সম্প্রদায় বসবাস করে চলেছে।
২০০৭ সালে ফিলিপাইন ও সিঙ্গাপুর একটি সমঝোতা স্মারক স্বাক্ষর করেন। এ স্মারকের উদ্দেশ্য ছিল গণমাধ্যমসংক্রান্ত নীতি ও তথ্য বিনিময়ে সহযোগিতা বিস্তার করা। ২০০৮ সালে ফিলিপাইন সরকার লুজনের কিছু ফার্মে ইবোলা রেস্টনের কারণে স্বেচ্ছায় সিঙ্গাপুরে ৫০,০০০ টন শূকরের মাংস পাঠানো বন্ধ করে। এটি ফিলিপাইনের প্রথম শূকর রপ্তানির ঘটনা হতে যাচ্ছিল।
বাইকজের সম্রাট অঞ্জো

অঞ্জো(অজানা-২৮ খ্রিষ্টাব্দ, রাজত্বকাল ১৮ খ্রৃষ্টপূর্ব থেকে ২৮ খ্রিষ্টাব্দ পর্যন্ত) ছিলেন বাইকজের প্রতিষ্ঠাতা সম্রাট যেটি ছিল কোরিয়ার তিনটি রাজ্যের একটি। "সামগুক সাগি" (삼국사기,三國史記), এর অনুযায়ী তিনি ছিলেন বাইজাকের সকল রাজাদের মধ্যে সবার সেরা। 
তিনি ছিলেন "রাজা ডংমায়ং" এর তৃতীয় ছেলে, যিনি কোরিয়ার উত্তরদিকের রাজ্য গগইয়ারু এর প্রতিষ্ঠাতা। অঞ্জো ছিলেন গগইয়ারু এর দ্বিতীয় রাজা ইউরি এর ছোট সৎ ভাই এবং তার দ্বিতীয় ভাই বিরু যিনি একটি ছোট প্রদেশ মিকহোহুল প্রতিষ্ঠা করে ছিলেন। 
ডংমায়ং এর ছেলে ছিল তিনজনঃ ইউরি, বিরু এবং অঞ্জো।যখন ইউরি এর জন্ম হয় ডংমায়ং এর আগের স্ত্রী এর কাছে ডংবুয়েতে, তারা গগইয়ারুতে আসে এবং সিংহাসনের উত্তরাধিকারী হয়। বিরু এবং অঞ্জো দক্ষিণদিকে চলে যান নিজেদের সম্রাজ্য প্রতিষ্ঠা করতে। "সামগুক ইউসা" অনুযায়ী, বিরু মিকহোহুল এ নিজের রাজ্য প্রতিষ্ঠা করেন, কিন্তু তা বেশিদিন টিকেনি। বিরুর লোকেরা বিরুর মৃত্যুর পর শিপজিতে যোগদান করে এবং অঞ্জো বাইকজ নামে নামকরণ করেন। এরপর বাইকজ এর রাজধানী হাবুক উইরিসেওং থেকে সরিয়ে দক্ষিণ দিকে নেয়া হয় কারণ উত্তরে মালগাল ছিল এবং পূর্বে নাংনাং রাজ্যসমূহ অবস্থিত ছিল। দুটি রাজধানী মিলিয়েই কোরিয়ার বর্তমান রাজধানী সিওল হয়েছে। ৩ খ্রিষ্টাব্দ এবং ৮ খ্রিষ্টাব্দ এ মালগাল উপজাতি উত্তরদিক থেকে দু’বার আক্রমণ করে, অঞ্জো সরাসরি নেতৃত্ব দেন তার সৈন্যদের এবং আক্রমণকারীদের বিরুদ্ধে জয় ছিনিয়ে আনেন। ৫ খ্রিষ্টাব্দতে অঞ্জো তার রাজধানী দক্ষিণে আরো রক্ষণণীয় জায়গায় নিয়ে যান হান নদীর কাছে, এবং নামকরণ করেন হানম ওয়াইরিসিয়ং নামে এবং মৈত্রী রাজ্য মাহান এর রাজার নিকট একজন দূত পাঠান সাম্প্রতিক অবস্থা বর্ণনা করে। 
ইতোমধ্যে অঞ্জো নকশা আঁকেন মাহান এবং জিহান রাজ্য একত্রীকরণের। ৭ খ্রিষ্টাব্দ এর মধ্যে তিনি তার সৈন্য প্রস্তুত করতে থাকেন যুদ্ধের জন্য এবং অবশেষে ৮ খ্রিষ্টাব্দতে আক্রমণ করেন। ৮ খ্রিষ্টাব্দতে তিনি গোপনে তার সৈন্য সীমানায় নিয়ে যান, কৌশলে দুর্গগুলো দখল করতে এগিয়ে যান। শিগ্রই তিনি মাহানের সমস্ত দুর্গ দখল করে ফেলেন দুটি ব্যতীত। বাকি দুই দুর্গের লোকেরা অঞ্জো এর নিকট আত্নসমর্পণ করে এবং তাদের কৃপা করা হয়। কিন্তু মাহানের রাজা আত্নহত্যা করেন এবং অঞ্জো এর জন্য একটি চিঠি রেখে যান, যেখানে তিনি অঞ্জোকে অনুরোধ করেন মাহানের লোকদের দয়া এবং করুণা দ্বারা গ্রহণ করতে। অঞ্জো মাহানের রাজার শেষ ইচ্ছার প্রতি সম্মান জানিয়ে তা গ্রহণ করেন। 
বাইকজ ব্যাপকভাবে বিস্তার হতে লাগল এবং প্রতিবছর বেশ কয়েকটি দুর্গ নির্মাণ করা হয়। আট বছর পর্যন্ত সুখে-শান্তিতে বসবাস করেছিল বাইকজবাসীরা যতক্ষণ ১৬ খ্রিষ্টাব্দতে মাহানের প্রাক্তন জেনারেল একটি বিপ্লব ঘটান। অঞ্জো সরাসরি তার পাঁচ সহস্রাধিক সৈন্যদিয়ে বিপ্লব দমন করেন। এরপরই মালগাল উপজাতি ২২ খ্রিষ্টাব্দ এর দিকে আবার আক্রমণ করে, কিন্তু পুনরায় অঞ্জো এবং তার সেনাবাহিনীর কাছে পরাজিত হয়।
অঞ্জো ২৮ খ্রিষ্টাব্দে স্বাভাবিকভাবে মৃত্যুবরণ করেন তার রাজত্বের ৪৬ বছরে। এরপর অঞ্জো এর বড় ছেলে দারু উত্তরাধিকার লাভ করেন। অঞ্জো শক্তিশালী রাজবংশের জন্য যে ভিত্তিস্থাপণ করে গিয়েছিলেন সেটি প্রায় ৬৭৮ বছর ধরে এবং ৩১ শাসকের শাসনের মধ্যে টিকে ছিল।
বার্নিস রুবেনস

বার্নিস রুবেনস (২৬ জুলাই, ১৯২৩ - ১৩ অক্টোবর, ২০০৪) ছিলেন একজন ওয়েল্‌স বংশোদ্ভূত ব্রিটিশ লেখিকা। তিনি তার "দ্য ইলেক্টেড মেম্বার" উপন্যাসের জন্য ১৯৭০ সালে ম্যান বুকার পুরস্কার অর্জন করেন।
রুবেনস ১৯২৩ সালের ২৬ জুলাই কার্ডিফে জন্মগ্রহণ করেন। তার পিতা এলি রুবেনস ছিলেন একজন লিথুনীয় ইহুদি। তিনি ১৬ বছর বয়সে ১৯০০ সালে ইউরোপ ছেড়ে নতুন জীবনের সন্ধানে নিউ ইয়র্ক সিটির উদ্দেশ্যে পাড়ি জমান। কিন্তু টিকেট প্রতারকের খপ্পরে পড়ে তিনি মার্কিন যুক্তরাষ্ট্রে যেতে পারেন নি এবং তিনি কার্ডিফে পৌঁছান। তিনি ওয়েলসে থাকার সিদ্ধান্ত নেন এবং সেখানে তার ডরথি কোহেনের সাথে সাক্ষাৎ হয় ও তাকে বিয়ে করে। ডরথির পরিবার পোল্যান্ড থেকে কার্ডিফে আসেন। রুবেনসেরা চার ভাই-বোন। তার দুই ভাই হ্যারল্ড ও সিরিল ধ্রুপদী বেহালা বাদক। হ্যারল্ডকে তার অসুস্থতার জন্য বেহালা বাজানো ছেড়ে দিতে হয়, তবে সিরিল পরবর্তীতে লন্ডন সিম্ফনি অর্কেস্ট্রার বেহালা বাদক হিসেবে নিয়োগ লাভ করেন। রুবেনস তার ভাইদের মত সঙ্গীতে পারদর্শী না হলেও তিনি পরে সেলো বাজানো শিখেন। রুবেনস প্রথমে কার্ডিফ হাই স্কুল ফর গার্লস-এ পড়াশুনা করেন ও পরে ১৯৪৭ সালে কার্ডিফ বিশ্ববিদ্যালয় থেকে ইংরেজি সাহিত্য বিষয়ে স্নাতক ডিগ্রী লাভ করেন।
রুবেনস রুডি নাসায়েরের সাথে বিবাহবন্ধনে আবদ্ধ হন। রুডি একজন মদ ব্যবসায়ী ও ঔপন্যাসিক। তাদের দুই কন্যা, রেবেকা ও শ্যারন।
১৯৫০ সাল থেকে ১৯৫৫ সাল পর্যন্ত রুবেনস বার্মিংহামের একটি গ্রামার স্কুলে শিক্ষকতা করেন। পরে তিনি কয়েকটি প্রামাণ্যচিত্র নির্মাণ করেন। এছাড়া তিনি "ওয়ান অফ দ্য ফ্যামিলি" (১৯৬৪), "কল আস বাই নেম" (১৯৬৮), "আউট অফ দ্য মাউথস" (১৯৭০) চলচ্চিত্রের এবং "থার্ড পার্টি" (১৯৭২) টেলিভিশন নাটকের চিত্রনাট্য লিখেন।
রুবেনসের প্রথম উপন্যাস "সেট অন এজ" ১৯৬০ সালে প্রকাশিত হয়। বইটিতে তিনি তার নানীর সাথে তার সম্পর্কের কথা বিবৃত করেছেন। ১৯৭০ সালে তিনি তার "দ্য ইলেক্টেড মেম্বার" উপন্যাসের জন্য প্রথম নারী হিসেবে ম্যান বুকার পুরস্কার অর্জন করেন।